สวัสดีค้าบ พอดีเคยเป็นเยื่อหุ้มสมองอักเสบมาเมื่อ 5-6 ปี ที่แล้ว รักษาหายแต่ว่าได้ผลข้างเคียงมาคือ อาการชัก ในระยะสั้น เปลี่ยนยาให้ตลอดช่วงแรกๆ ซึ่งปัจจุบันกินยา แลซีแทม 500mg อยากทราบว่า จะรักษาอาการชักนี้ให้หายสนิทเลยได้ไหมคะ
สวัสดีค่ะ อาการชักเกร็ง อาจจะมีสาเหตุมาจาก การมีมีเลือดออกในสมอง เนื้องอกในสมอง หลอดเลือดในสมองตีบหรือแตก การติดยาเสพติด หรือพิษสุราเรื้อรัง โรคเยื่อหุ้มสมองอักเสบ หรือไม่มีสาเหตุแน่ชัด ซึ่งเป็นสาเหตุที่พบได้บ่อยๆเช่นกันในกรณีนี้ที่เกิดจากเยื่อหุ้มสมองอักเสบนั้น ก็ต้องรักษาการติดเชื้อให้หายขาดก่อน ถ้าหายขาดแล้ว แต่ยังมีผลข้างเคียงคือชักอยู่ แพทย์อาจให้ยาระงับอาการในระยะยาวและติดตามอาการดูอีกครั้งซึ่งยาแลซีแทมหรือLevetiracetam (ลีวีไทราซีแทม) เป็นยากันชักที่อาจช่วยลดอาการชักได้หลายชนิด นำมาใช้รักษาอาการชักหรืออาจใช้ร่วมกับยาต้านชักชนิดอื่น ๆภาายใต้การดูแลของแพทย์ ยานี้ควบคุมอาการชักแต่ไม่ได้รักษาอาการชักให้หายสนิท จะหายสนิทหรือไม่ขึ้นกับสาเหตุและรอยโรคว่าเป็นมากน้อยแค่ไหน เป็นตรงบริเวณใด แต่ส่วนใหญ่แล้วภาวะทางสมองอาจจะรักษาให้หายขาดได้เลยยาก แต่สามารถควบคุมอาการได้ด้วยการใช้ยา แนะนำการกลับไปติดตามอาการกับแพทย์และสอบถามพยากรณ์โรคจากแพทย์ที่ดูแลโดยตรงอีกครั้ง